**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND:** KOHEZIJSKI FOND **NADLEŽNO TIJELO:** Ministarstvo zaštite okoliša i energetike (MZOE)

**PRIORITETNA OS:** 6 - Zaštita okoliša i održivost resursa **ROK ZA PODNOŠENJE PP:** 18.07.2018.

**SPECIFIČNI CILJ:** 6i1- Smanjena količina otpada koji se odlaže na odlagališta **ROK ZA ODGOVOR NA PITANJE (UzP):**

**NAZIV POZIVA:** Izrada studijsko-projektne dokumentacije za centre za

gospodarenje otpadom Zagreb, Orlovnjak i Šagulje

**REFERENTNI BROJ POZIVA:** KK.06.3.1.08

**TIP NATJEČAJA:** OGRANIČENI

**MODALITET:** TRAJNI

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |
| --- |
| **VERZIJA 1.0** |
| **OBJAVA SVIH PITANJA/ODGOVORA IZ VERZIJE 1.0** |
| **RB** | **DATUM ZAPRIMANJA PITANJA** | **DATUM ODGOVORA NA PITANJE** |
| **29.05.2018.** | **07.06.2018.** |
|  | Dostavlja li prijavitelj u prijavi na javni poziv projektne podatke za cjelokupnu studijsko-projektnu dokumentaciju ( svih 8 aktivnosti) ili u prijavi dostavljamo samo projektne zadatke za Studiju izvedivosti s analizom troškova i koristi, definiran sadržaj u Prilogu 5 i projektni zadatak za izradu Studije utjecaja na okoliš, definiran sadržaj u Prilogu 6 ? | U Uputama za prijavitelje (UzP), poglavlje *3.1. Izgled i sadržaj projektnog prijedloga*, navedeno je koje sve dokumente Prijavitelj mora dostaviti u projektnoj prijavi, a što uključuje i 2 projektna zadatka (za Studiju izvedivosti i Studiju utjecaja na okoliš), sadržaj kojih je definiran u Prilozima 5 i 6. |
|  | Što je s dokumentacijom o nabavi, predaje li se i ona uz prijavu na javni poziv? Ukoliko je dovoljno poslati samo projektne zadatke, je li trošak izrade dokumentacije o nabavi prihvatljiv trošak? | Sukladno zahtjevima UzP-a, poglavlje *3.1. Izgled i sadržaj projektnog prijedloga*, u sklopu projektne prijave nije potrebno dostaviti Dokumentaciju o nabavi, već samo Preliminarnu analizu tržišta u propisanom formatu (Obrazac 4), te dostavljene upite i 3 ponude. Sukladno navedenom u poglavlju *2.8.1 Prihvatljive kategorije troškova*, Dokumentacija o nabavi je prihvatljiv trošak isključivo kad se radi o dokumentaciji o nabavi radova, usluga i opreme za CGO i PS (točka A).Dodatno napominjemo da sukladno poglavlju 5.1, *“Prijavitelj mora biti spreman započeti s provedbom aktivnosti projekta, uključujući pokretanje postupaka javne nabave studijsko-projektne dokumentacije za pravovremenu provedbu aktivnosti, u skladu s planom aktivnosti u Prijavnom obrascu”*, te da će navedeni plan aktivnosti biti predmet detaljne provjere tijekom postupka dodjele bespovratnih sredstava, s ciljem da isti bude što realističniji s obzirom da je u relativno kratkom roku provedbe projekta potrebno izraditi veliki broj različitih dokumenata, ishoditi odgovarajuće upravne akte, kao i Završno mišljenje JASPERS-a bez značajnijih primjedbi. |
|  | Obuhvaća li projektna prijava za osiguranje EU sredstava (aplikacijski obrazac) prijavu na ovaj javni poziv ili samo prijavu na budući javni poziv za izgradnju i opremanje centara za gospodarenje otpadom (za koji još nemamo sadržaj prijave, pa je pitanje kako će izrađivač izraditi aplikacijski obrazac ukoliko se novi javni poziv raspiše tek nakon što završi provedba ovog projekta izrade studijsko-tehničke dokumentacije)? | Dokumentacija koju Prijavitelj treba dostaviti u sklopu ovog Poziva navedena je u UzP-u, poglavlje *3.1. Izgled i sadržaj projektnog prijedloga*. Projektnu prijavu za osiguranje EU sredstva, odnosno tzv. aplikacijski obrazac Prijavitelj ne treba dostaviti u sklopu projektne prijave na ovaj Poziv, već izrada aplikacijskog obrasca spada u prihvatljive projektne aktivnosti navedene u poglavlju *2.7.* *Prihvatljive projektne aktivnosti: koja ulaganja su dozvoljena?*  |
|  | Možemo li obrazac 4. Preliminarna analiza tržišta prilagoditi sukladno našim potrebama za izradom dokumentacije i različitim grupama predmeta nabave kako smo ih planirali definirati u kasnijem postupku javne nabave i kako smo već zatražili informativne ponude ili je obrazac strogo propisan popuniti kako je objavljen u javnom pozivu? | Nadležna tijela (PT1 i PT2) ne mogu davati načelnu suglasnost za izmjene propisanog Obrasca 4, odnosno Prijavitelj mora detaljno obrazložiti zašto je izmjena potrebna, a kako bi mu ista s obzirom na okolnosti eventualno bila odobrena.  |
|  | U Uputama za prijavitelje u dijelu zahtjeva koji se odnose na sposobnost Prijavitelja, učinkovito korištenje sredstava i održivost rezultata projekta kod radnog iskustva samo je za grupu stručnjaka građevinarstvo/ arhitektura radno iskustvo propisano od 5 godina dok je za ostale grupe stručnjaka to 3 godine. Da li se u slučaju grupe 1 radi o greški ? Ako ne, smatramo da ne bi trebalo praviti razliku među stručnjacima u startu pa predlažemo za sve stručnjake odrediti radno iskustvo u struci od minimalno tri godine. | Potvrđujemo da su zahtjevi vezani za radno iskustvo navedeni u poglavlju *2.5. Zahtjevi koji se odnose na sposobnost Prijavitelja, učinkovito korištenje sredstava i održivost rezultata projek*ta važeći*.* |